जानवरों में भगवान देखने का खामियाजा - Sarita Magazine\nजानवरों में भगवान देखने का खामियाजा\nधर्म की नगरी काशी ऐसी जगह है जहां जानवरों में भी भगवान बसते हैं. वैसे तो हर मनुष्य में भगवान बसते हैं, ऐसा धर्मगुरुओं का कहना है.\nश्रीप्रकाश श्रीवास्तव | June 6, 2016\nधर्म की नगरी काशी ऐसी जगह है जहां जानवरों में भी भगवान बसते हैं. वैसे तो हर मनुष्य में भगवान बसते हैं, ऐसा धर्मगुरुओं का कहना है. पर जब एक आदमी दूसरे आदमी की हत्या करता है तब उसे भगवान क्यों नजर नहीं आते. वहीं पशुओं में भगवान का रूप देख कर हर हिंदू उन्हें मारने से बचता है. भले ही वे जानवर इनसानों को मारने या क्षति पहुंचाने में कोताही न बरतते हों मगर हिंदू बरतते हैं. इसी का कुपरिणाम है कि ऐसे जानवरों का उपद्रव बढ़ता जा रहा है. मंदिरों के शहर काशी में भले ही मेहनत से कुछ न मिले पर धर्म के नाम पर अच्छी कमाई हो जाती है. कुछ नहीं तो एक मरे हुए बंदर को सड़क पर रख दीजिए. फिर देखिए आननफानन में सैकड़ों रुपए उस बंदर की अंत्येष्टि के नाम पर जमा हो जाएंगे. फिर कीजिए न ऐश, कौन देखता है?\nआज काशी में बंदरों की संख्या जिस तरीके से बढ़ गई है, उस से आम आदमी का जीना हराम हो गया है. समूह में रहने वाले ये बंदर मनुष्यों द्वारा काटे गए जंगलों से भाग कर शहरों में आ धमकते हैं और खानेपीने के सामानों के लिए इनसानों पर आएदिन हमला करते हैं. उस पर तुर्रा यह कि कोई इन्हें मार नहीं सकता. मारने का लाइसैंस लिया जा सकता है, तो भी रुद्रावतार हनुमान के वंशज को मार कर कोई पाप का भागीदार नहीं बनना चाहता. एक अध्यापक महोदय ने कुछ बंदरों को गोली मार दी. यह समाचार जंगल में आग की तरह फैल गया. धर्मभीरु जनता के लिए यह महापाप था, इसलिए स्थानीय पार्षद की अगुआई में लोग थाने के बाहर धरनाप्रदर्शन करने लगे. फिर जब उस अध्यापक महोदय के खिलाफ एफआईआर दर्ज हुई, तब लोगों ने चैन की सांस ली. इनसानों से ज्यादा जानवरों और पत्थरों को अहमियत देने वाले समाज से इस से बेहतर और कोई अपेक्षा नहीं की जा सकती.\nकाशी विश्वनाथ मंदिर के आसपास के कई बंदरों को मधुमेह था, जिस के चलते वे चिड़चिड़े हो गए थे. मधुमेह होने का कारण, दर्शनार्थियों द्वारा इन्हें खिलाए जाने वाला प्रसाद यानी पेड़ा था. इन की वजह से आसपास के लोगों का जीना हराम हो गया था. जनता की परेशानियों को देखते हुए नगर निगम ने मथुरा से इन्हें पकड़ने के लिए एक खास टीम बुलवाई. टीम द्वारा लगभग 200 से ज्यादा बंदरों को पकड़ कर करीब के जंगल में छोड़ दिया गया. तब जड़बुद्धि धर्मभीरु इस का विरोध करने लगे. विरोध का कारण यह था कि रुद्रावतार हनुमान के वंशजों को कैसे जिलाबदर किया जा रहा है? जब विरोध कुछ ज्यादा हो गया, तो धर्म के नाम पर प्रशासन ने आखिर में पकड़े गए 75 बंदरों को वाराणसी में ही छोड़ दिया.\nकुत्तों की आबादी भी दिनप्रतिदिन बढ़ती ही जा रही है. दिन में तो लोग किसी तरह चलफिर लेते हैं मगर जब शाम ढल कर अंधेरे का रूप लेती है, तब इन का आतंक देखते ही बनता है. हाल ही में एक 10 वर्षीय लड़के को कुत्तों की एक फौज ने घेर करनोच डाला. काशी में इन्हें विशेष दर्जा प्राप्त है, क्योंकि ये काशी के धार्मिक कोतवाल कालभैरव की सवारी हैं. आज भी काशी में जब कोई नया कोतवाल आता है, तो सब से पहले इन्हीं का आशीर्वाद लेने जाता है. आशीर्वाद से क्या मिलता है यह तो वही बता सकते हैं, मगर कहीं न कहीं इस से यही जाहिर होता है कि हम में आत्मविश्वास की कमी है. अब जरा सोचिए जब कोतवाल की सवारी कुत्ता हो तो उसे कौन छेड़ सकता है? जड़बुद्धि धार्मिक लोग कुत्तों की फौज को बिस्कुट खिलाने में गर्व महसूस करते हैं. इस तरह से वे इन जानवरों को अपने वश में कर लेते हैं, जो उन के इशारे पर किसी पर भी टूट पड़ते हैं. इन के लिए कुत्ता आतंक का सुरक्षा कवच होता है, जिसे वे अपने दुश्मनों के खिलाफ इस्तेमाल करते हैं. कालभैरव का ही एक रूप है बटुकभैरव. इन के मंदिर में कुत्तों की फौज ऐसे टहलती है मानों किसी के रिसैप्शन में आई हों. कहीं भी किसी भी जगह ये मंदिर में बैठ सकते हैं कोई मनाही नहीं है.\nएक और कारण यह है कि अब बैलगाड़ी का प्रयोग कम हो गया है, जिस की वजह से इन की संख्या काशी में बढ़ गई है. जगहजगह इन की फौज बड़े ही इतमीनान से घूमती नजर आती है. चाहे बड़े से बड़ा वीआईपी आ जाए, इन पर कोई फर्क पड़ने वाला नहीं. उलटे धर्म के नाम पर इन्हें हर कोई पूजता है. मस्ती का आलम यह है कि जब भी बाहर के व्यस्त इलाकों में2सांड़ों में युद्ध छिड़ जाए, तो उन्हें रोकने कोई नहीं आएगा. उलटे हर कोई उन की लड़ाई का आनंद ले कर अपने भद्र शौक पर गर्व करेगा. शोर ऐसे मचाएंगे मानों स्पेन में रह रहे हों. शोर सुन कर सांड़ और भी उद्दंड हो जाता है और उस की उद्दंडता लोगों के मनोरंजन का साधन बन जाती है. पुलिस भी मजा लेती है. धर्मगुरुओं के अनुसार सांड़ शिव की सवारी है. विश्वनाथ मंदिर में सांड़ यानी नंदी की भी एक पाषाण प्रतिमा है जिस पर धर्मभीरु जनता अपना सिर नवाती है. सांड़ में शिव का अंश है इसलिए कोई सांड़ को नहीं मारता. वहीं आएदिन सांड़ कहीं न कहीं लोगों को पटकते रहते हैं.\nवहीं चूहे गणेश की सवारी कहा जाता है. यहां चूहे को भी कोई नहीं मारता. अधिक से अधिक चूहेदानी में पकड़ कर दूर कहीं छोड़ देंगे. बनारस के कैंट स्टेशन पर इतने बड़ेबड़े चूहे हैं, जिन्हें देख कर बिल्ली भी भाग जाए. अब सांप को ही लें. सांप के बारे में यह धारणा है कि पूर्व जन्म में सांप के ही मारने की वजह से कालसर्प योग होता है. इसलिए सांप भले ही काट ले मगर कालसर्प योग के डर से लोग सांप मारने से गुरेज करते हैं. उलटे नागपंचमी के दिन सांपों की पूजा करते हैं.\nइसे विडंबना ही कहेंगे कि एक तरफ जहां बुजुर्ग, अपंग, अशक्त लोगों के प्रति हमारा नजरिया बेगानों जैसा होता है, वहीं गाय को मां मान कर उस के लिए मरनेमारने तक के लिए उतारू हो जाते हैं. क्या उस मां के बारे में भी सोचेंगे, जो9माह गर्भ में रख कर पालतीपोसती है. शिशु के लिए रातरात भर जागती है. होता तो यही है कि बुढ़ापे में उसी मां को हम दरदर की ठोकरें खाने के लिए विवश कर देते हैं. इस तरह से तो मच्छरों को भी मारा नहीं जा सकता, क्योंकि उन में भी भगवान बसते हैं. सूअर स्वाइन फ्लू नामक बीमारी फैलाते हैं. हमारे धर्मग्रंथों में एक देवता वराहमिहिर का उल्लेख है, जिस की शक्ल सूअर जैसी थी. लोग क्यों नहीं सूअरों के साथ बंदरों जैसा व्यवहार करते? क्या वे पूजनीय नहीं? उलटे कुछ लोग सूअर का मांस खाते हैं.\nगधा मां शीतला देवी की सवारी है. इस के साथ भी उचित व्यवहार किया जाना चाहिए. मेरे हिसाब से गधा सब से शांतिप्रिय जानवर है. जीने का अधिकार सभी को है मगर एकदूसरे को क्षति पहुंचा कर नहीं. यदि कोई जानवर इनसानों के लिए खतरा बनता है, तो उसे जान से मारने का कानूनी अधिकार सभी को मिलना चाहिए. जानवरों को धर्म से नहीं जोड़ा जाना चाहिए. हम गाय को मां के रूप में लेते हैं, तो उस की देखभाल भी करनी होगी. न कि जब तक दूध दिया सिरमाथे पर लगाया, नहीं तो सड़क पर धर्म का धंधा चमकाने वालों के लिए छोड़ दिया. हम पहले उन इनसानों के बारे में सोचें जो बूढ़े, अशक्त, लाचार और बीमार हैं. इस की शुरुआत अपने मांबाप से की जा सकती है


akash ambani ki pre wedding party | Laughing Colours Hindi\nआकाश की प्री वेडिंग पार्टी से सामने आ रहे कई स्टार्स के पिक्स, आलिया से ख़ुशी तक सब रहे मौजूद\nदेश के सबसे अमीर बिजनेसमैन मुकेश अंबानी के बेटे आकाश अंबानी और श्लोका मेहता की शादी9मार्च को होने वाली है. वहीं हाल ही में आकाश अंबानी और श्लोका मेहता की प्री-वेडिंग सेरेमनी में स्विट्जरलैंड में की गई थी. इस सेरेमनी में बॉलीवुड की कई हस्तियां शामिल हुई थीं. इतना ही नहीं कई सेलेब्रेटीज की तस्वीरें सामने आ चुकी हैं.\nअभी हाल ही में भी कुछ सितारों की नई तस्वीरें सामने आई हैं. सामने आई फोटोज में आलिया भट्ट और श्रीदेवी की बेटी छोटी बेटी ख़ुशी कपूर के लुक की सोशल मीडिया पर जमकर तारीफ हो रही है. बता दें कि हाल ही में जाने-माने फैशन डिज़ाइनर मनीष मल्होत्रा ने आकाश और श्लोका मेहता की प्री-वेडिंग सेरेमनी की कुछ फोटोज अपने सोशल मीडिया अकाउंट से शेयर की हैं. मनीष मल्होत्रा ने अपने Instagram अकाउंट से आलिया भट्ट , जैकलीन, ख़ुशी कपूर की फोटोज शेयर की हैं.\nआलिया की इस फोटो को मनीष मल्होत्रा ने अपने Instagram अकाउंट से शेयर की है, इस फोटो में आलिया भट्ट बेहद खूबसूरत लग रही हैं. बता दें कि, आलिया आकाश और श्लोका की प्री-वेडिंग सेरेमनी में रणबीर के साथ गई थीं.\nThe very gorgeous @khushi05k #stunning and #Glamorous in #ivory #manishmalhotralabel #self #embroideryart #manishmalhotraworld #khushikapoor #styling @eshaamiin1 @mmalhotraworld\nख़ुशी कपूर की इस फोटो को भी जाने-माने डिज़ाइनर मनीष मल्होत्रा ने रविवार को शेयर किया था. इस फोटो में आप देख सकते हैं कि ख़ुशी कपूर बेहद खूबसूरत लग रही हैं. फोटो में आप देख सकते हैं कि ख़ुशी कपूर किसी मॉडल या अभिनेत्री की तरह ही नज़र आ रही हैं.\n@jacquelinef143 #stunning in #fossil #grey #gold #manishmalhotralabel #lehanga #Mirror #gold #embroideryart #sparkle #texture #jacquelinefernandez #styling @chandiniw #manishmalhotraworld @mmalhotraworld\nA post shared by Manish Malhotra (@manishmalhotra05) on Mar 3, 2019 at 8:42am PST\nआलिया-ख़ुशी के अलावा अभिनेत्री जैकलीन फर्नांडिस भी इस मौके पर मौजूद रहीं. इस दौरान वे काफी स्टाइलिश लुक में नजर आईं. जैकलीन फर्नांडिस के इस स्टाइलिश लुक की फोटो डिज़ाइनर मनीष मल्होत्रा ने की है. बता दें कि9मार्च को आकाश और श्लोका की शादी है. शादी की तैयारी मुकेश अंबानी के घर पर शुरू हो गई है. इस शादी में देश विदेश की कई बड़ी हस्तियां शामिल हो सकती हैं.


फ़ैरो आइलैंड्स में पिरामिड सुनी यूनिवर्स\n6 6827x 10। 01। 2015 1 रीडर\nअपडेट किया गया: 11.01.2015, 10: 33\nहम इस पिरामिड जैसी पर्वत के बारे में कुछ जानते हैं, जिसे कहा जाता है kirvo। आकार स्वयं इंगित करता है कि यह एक मानव निर्मित शरीर है। पिरामिड की सतह समय के साथ भारी क्षीण हो जाती है और वनस्पति के साथ उगती है। इसका मतलब यह हो सकता है कि पिरामिड बहुत लंबे समय से पैदा हुआ था।\nपिछले 10 वर्षों में, चट्टान संरचनाओं और कृत्रिम पहाड़ियों की अधिक से अधिक रिपोर्टें हैं एक पिरामिड के आकार में। पिरामिड सभी मौसम बेल्ट और समुद्र और महासागरों सहित विभिन्न ऊंचाई पर पाए जाते हैं।\nफरो आइलैंड्स नॉर्वेजियन सागर के दक्षिण-पश्चिम किनारे पर उत्तरी अटलांटिक महासागर में द्वीपसमूह हैं यह आइसलैंड और नॉर्वे के मध्य में स्कॉटलैंड के उत्तर-पश्चिम में स्थित है। वे डेनमार्क का एक स्वायत्त भाग हैं\nसबसे बड़ा ध्यान उन्होंने हाल ही में निस्संदेह आकर्षित किया है बोस्निया में पिरामिड। उन लोगों के लिए, अनुमानित पुराने 25000 वर्षों से अधिक है।\nटैग: Bosna, फरो आइलैंड्स, द्वीप, समुद्र, पिरामिड, स्कॉटलैंड\n6 पर टिप्पणी "फ़ैरो आइलैंड्स पर पिरामिड"\n14.01.2015 11 में: 03\nजमीनी योजना का पता लगाने के लिए, मैंने उन विभागों के बारे में अगले लेख के तहत Google मानचित्र को एक लिंक पोस्ट किया है। पर्वत रिज के लिए एक त्रिकोणीय आकार है\nलोग परिदृश्य में क्या देखते हैं इसकी तुलना करने के लिए, मुझे बाइबिल पुरातत्वविदों का मामला याद है जो नूह के सन्दूक को देखते हैं (http://zpravy.idnes.cz/na-99-9-procenta-jsme-nasli-noemovu-archu-tvrdi-cinsti-a-turecti-badatele-1m9-/zahranicni.aspx?c=A100426_165145_vedatech_stf) या यहाँ सदोम और गमोरा में (http://www.covenantkeepers.co.uk/sodom.htm)\nबोहेमियन स्वर्ग में प्राविक्का गेट और चट्टान के शहरों के बारे में क्या?\n11.01.2015 22 में: 49\nशायद यह एक अच्छा विचार होगा कि आप एक ग्राउंड प्लान प्रदान करें ताकि पाठक यह सत्यापित कर सकें कि वे वास्तव में एक पिरामिड हैं, न कि केवल एक विशेष आकार के पहाड़ी।\nफिर भी, क्या कोई पिरामिड होना चाहिए?\nऔर क्या वह वहाँ अकेली है? ;-)\n12.01.2015 09 में: 01\nमैंने पहले से वर्ग या आयताकार लेआउट के4टुकड़े गिने हैं। गूगल पर फोटो हैं। मैं इसके बारे में और जानने की कोशिश करूँगा। सुझाव के लिए धन्यवाद। :)\n12.01.2015 21 में: 27\nइसलिए मेरे पास आयाम नहीं हैं और मूलतः कोई भू-योजना नहीं है देखें। दूसरा लेख जब आपको कुछ मिल जाए, तो लिखें।\n13.01.2015 08 में: 55\nयदि आपके पास कोई फर्श योजना नहीं है, तो आप उन वर्गों को एक स्क्वायर प्लान के साथ कैसे खोज सकते हैं?\n14.01.2015 10 में: 24\nमुझे सटीक भूजल नहीं पता है मैं तस्वीरों का अनुमान लगाता हूं देखें। इंटरनेट। जाहिर है, कुछ में एक वर्ग या कम से कम आयताकार का आकार होता है मैं एक प्राकृतिक प्राकृतिक पर्वत के समानता को नहीं जानता जो एक पिरामिड के आकार में है। इसके विपरीत, सहारा रेगिस्तान के पिरामिड में यहां एक समान क्षति की क्षति, यहां तक कि खराब नहीं हुई थी। और वहां यह ज्ञात है कि वे पिरामिड हैं\n- साइट अभी है 125 उपयोगकर्ता ऑनलाइन


Important Festivals And Days Of Month Of August 2021. Here Is Full List Of Festival.\nHome/Lifestyle/Important Festivals And Days Of Month Of August 2021. Here Is Full List Of Festival.\nअगस्त 2021 के महीने के महत्वपूर्ण त्यौहार: भारत पर्व और पर्व का देश है। सावन शुरू हो रहा है देश में त्योहारों की शिलशिला शुरू हो रही है। हर मौसम में धूमधाम से कार्यक्रम होता है। अगस्त का प्रारंभ महीना हो गया है। जब भी मौसम खराब हो जाए, तो मौसम खराब हो जाएगा। राष्ट्रीय पर्व पर प्रतिबंध लागू होगा। अगस्त के अस्त होने के बाद श्री कृष्ण के जन्म के बाद विष्णु मंगल ग्रह भी करेंगे। मित्र के साथ भाई-बहन के प्यार के खेल के लिए भी ऐसा ही होगा। अगस्त २०२१ में मेने आने वाले कुछ मजेदार खेल के बारे में जानकारी दी है-\n2 अगस्त को सावन का दूसरा मस्तक\nइस बार भी कांवड़ यात्रा को रोकने के लिए यह स्टाफ़ रखना बहुत महत्वपूर्ण है. सावन का टेढ़े-मेढ़े चलने वाला। 25 जुलाई 2021 को सावन का पहला सिर था। कल 02 अगस्त को लागू होने वाले बच्चे के बारे में। शिवभक्त शिव की पूजा की पूजा करते हैं।\n09 अगस्त को शनि का सिरदर्द\n09 अगस्त 2021 को बज रहा है। इस दिन भक्त शिव की आराधना की। परिवार के विवाह और जीवन को आरामदायक बनाने के लिए वन के विशेष महत्व का होना चाहिए।\n11 अगस्त को हरियाली तीज\n11 अगस्त 2021 को हरियाली तीज है। उत्तर भारत के संतुलित आहार में। इस उम्र बढ़ने की उम्र बढ़ने और सुखी होने के लिए. हरिताल तीज के श्रावण की तिथि को संशोधित होने की तिथि क्या है।\n१३ अगस्त को नाग पंचमी\nशुक्ल के शुक्ल के पंचमी की तारीख तय हो गई है। बार 13 अगस्त को अगस्त पंचमी का आयोजन किया गया। जीवन के सभी कष्ट दूर होते हैं\n15 अगस्त को आज़ादी दिवस\nहर साल की इस बार भी विशेष रूप से आज़ादी दिन की धूम होगा। 15 अगस्त 2021 को हम अपने 75वां आज़ाद दिन में गैजेट।\n22 अगस्त को रक्षा बंधन\nसावन मास का सबसे महत्वपूर्ण फली वार्स समाप्त हो गया है। यह भाई-बहन के प्यार का त्योहार है। दिनांक 22 अगस्त 2021 श्रावण मास की तारीख को निर्धारित किया गया है। भविष्य में अपने भाई की रक्षा करें और भाई को सुरक्षित रखें। समृद्धि के भाई को आयु और खुशहाली के लिए।\n25 अगस्त को कजरी तीज\n25 अगस्त 2021 को अपने शरीर की उम्र बढ़ने के लिए उसकी तीज का क्रीड़ा। इस दिन महिलाएं निर्जला व्रत रख भगवान शिव और माता पार्वती की पूजा अर्चना करती हैं।\n30 अगस्त 2021 को जन्माष्टमी\nजन्माष्टमी समाप्त होने के बाद का समय समाप्त हो गया है। कृष्ण के जन्म के समय के मासिक भाद्रपद माह के मध्य में अष्टमी रोहिणी के समय के बीच में होता है। इस बार यह 30 अगस्त 2021 को आ रहा है। इस जन्म के दिन भगवान श्री कृष्ण के जन्म तिथि की तिथि समाप्त हो गई। मध्य रात्रि में पूर्ण भक्ति पूर्ण भक्तों के लिए कृष्ण कृष्ण के जन्म के बाद प्रसाद करेंगे।\nदिल्ली मॉनसून दिल्ली में आज ‘येलो’ और ‘ऑरेंज’ के लिए संदेश जारी, पोस्ट से मध्यम के आसार\nटोक्यो ओलम्पिक 2020 लाइव: पीवी सिंधु के पास है बैज़ का अवसर, सती कुमार पर भी नज़र\nअगस्त जन्माष्टमी तीज तीजो त्यौहार मस्तक रक्षाबंधन सावन सोमवार स्वतंत्रता दिवस\nIllegal Liquor Recovered In Gorakhpur In Raid Gorakhpur Uttar Pradesh Ann


ड्रग वॉर की चपेट में आम आदमी : राजीव कुमार : CHAUTHI DUNIYA : चौथी दुनिया : First Hindi Weekly News Paper : हिन्दी का प्रथम साप्ताहिक अखबार\nTweetमैक्सिको की औद्योगिक राजधानी कहलाने वाला मोंटेरे शहर मस्ती में डूबा हुआ था. शहर में पैसे वालों की कमी नहीं है. लोग जुआघर में जुआ खेलने में मस्त थे. अचानक कुछ बंदूकधारी वहां घुस आए और ताबड़तोड़ गोलियां चलाने लगे. जुआघर में अफरातफरी मच गई. लोग इधर-उधर भागने लगे. चारों ओर चीख-पुकार मच गई. बंदूकधारियों ने जुआघर को आग के हवाले कर दिया. अचानक हुए इस हमले में 50 लोगों की मौत हो गई. शहर के मेयर ने मरने वालों की संख्या और अधिक होने की बात की. अचानक हुआ यह हमला सरकार के विरुद्ध कोई विद्रोह नहीं था. न यहां की आर्थिक स्थिति खराब है और न यहां मध्य पूर्व के देशों की तरह शासन के खिला़फ लोगों में कोई आक्रोश है. मैक्सिको की अर्थव्यवस्था अभी भी विश्व की तेरहवीं बड़ी अर्थव्यवस्था है और प्रति व्यक्ति आय के मामले में भी यह मध्य आय वाले देशों के समूह में शामिल है. दरअसल, यह हमला था ड्रग माफियाओं का. मैक्सिको में पिछले कुछ सालों से ड्रग वॉर चल रहा है.\nTags: Drug Maksiko crime drugs mafia opium smuggling अपराध अफीम ड्रग तस्करी नशीली मादक माफिया मैक्सिको\tCategory: कानून और व्यवस्था विदेश विधि-न्याय समाज स्टोरी-6\tSeptember 22nd, 2011\n1,048 views\t« अररिया जिले का भजनपुर गांवः दबंगई का अंतहीन सिलसिला\nउत्तराखंड: बालकृष्ण की जालसाज़ी का भन्डाफोड़ »\nराजीव कुमार rajeevkumar@chauthiduniya.com


Economic and Social Conditions: Sultanate Period | Vivace Panorama\nOctober 16, 2015 July 13, 2016 admin14443 Views0Comment\nतुर्क-अफगान-शासन की तीन शताब्दियों के अन्दर भारत के बहुसंख्यक लोगों की आर्थिक अवस्था का ठीक-ठीक अनुमान करना आसान नहीं है। फिर भी इतिहास-ग्रंथों, अमीर खुसरो की पुस्तकों, जनविश्वासों एवं कहानियों, कविता एवं ग्रामगीतों, हिन्दू एवं मुस्लिम रहस्यवादियों की रचनाओं, व्यवहारिक कलाओं के ग्रन्थों, कानून एवं नीति-शास्त्र की किताबों, विदेशी यात्रियों के विवरणों तथा कुछ सरकारी एवं व्यक्तिगत पत्र-व्यवहार के आकस्मिक उल्लेखों का संग्रह कर हाल में इस बात का पता लगाने के प्रयत्न किये गये हैं।\nउस समय देश अपने अकथित धन के लिए प्रसिद्ध था। फरिशता हमें बतलाता है कि किस प्रकार महमूद गजनवी विशाल मात्रा में लूट का माल ले गया तथा यह ध्यान देने योग्य है कि मुहम्मद बिन तुगलक के अविवेकपूर्ण अपव्यय तथा उत्तर तुगलक-युग की बहुत समय तक रह गयी अव्यवस्था के बाद भी तैमूर ने दिल्ली में अपार धन लूटा। पर राज्य कोई ऐसी व्यापक आर्थिक-नीति विकसित नहीं कर सका। जिसका ध्येय लोगों की दशा में सुधार करना हो। खल्जियों अथवा तुगलकों ने जो थोडे प्रयोग किये भी, उनका कोई स्थायी परिणाम नहीं हुआ। एक आधुनिक मुसलमान लेखक लिखता है कि- सामान्य रूप से उत्पादन के तरीके में कोई बड़ा सुधार, आर्थिक सम्पत्ति का और भी समान वितरण अथवा विभिन्न सामाजिक वगों की आर्थिक स्थिति की अधिक उत्तम व्यवस्था राज्य की नीति के बाहर थी।\nफिर भी भारत में व्यवसायिक संगठन तथा विस्तृत आन्तरिक एवं बाह्य व्यापार की परंपराएं थीं। व्यवसायिक संगठन ग्राम-समुदायों तथा नागरिक क्षेत्रों के संघों और शिल्पों द्वारा होता था। व्यापार, आलोच्य काल में राज्य के मार्ग-प्रदर्शन एवं समर्थन के अभाव के बावजूद, राजनैतिक क्रान्तियों के आघातों के बाद भी जीवित रहा। दिल्ली के सुल्तानों तथा आगे चलकर कुछ छोटे प्रान्तीय शासकों ने केवल अपनी राजनैतिक एवं प्रशासनिक आवश्यकताओं के लिए व्यवसायों और व्यापार को प्रोत्साहन दिया। इस तरह दिल्ली के शाही कारखानों में सुल्तानों की मांगों की पूर्ति के लिए दूसरी चीजों के कारीगरों के अतिरिक्त कभी-कभी रेशम के चार हजार जुलाहे नियुक्त किये जाते थे। आज की तरह कारखाने (फैक्ट्रियाँ) अथवा बड़े पैमाने पर व्यवसायिक संगठन नहीं थे। अधिकतर कारीगरों का सम्बन्ध सीधे व्यापारियों से रहता था, यद्यपि कभी-कभी वे अपने माल मेलों में बेच लेते थे तथा उनमें से कुछ कतिपय दिलेर व्यापारियों द्वारा उनकी (व्यापारियों की) देखरेख मे माल तैयार करने को रख लिये जाते थे। यद्यपि कृषि अधिकतर लोगों की जीविका थी, पर देश के नागरिक एवं ग्रामीण क्षेत्रों में कुछ महत्त्वपूर्ण व्यवसाय भी थे। ये थे-बुनाई का व्यवसाय, जिसमें सूती, ऊनी एवं रेशमी कपड़ों का व्यवसाय सम्मिलित था; रँगने का व्यवसाय तथा सूती कपड़े पर नक्शे की छपाई; चीनी का व्यवसाय; धातु का कार्य; पत्थर तथा ईंट का कार्य तथा कागज का व्यवसाय। छोटे व्यवसाय थे- प्याले बनाना; जूते बनाना; अस्त्र बनाना विशेषकर धनुष तथा बाण; इत्रों, आसवों तथा मादक द्रव्यों का व्यवसाय इत्यादि। बंगाल तथा गुजरात बुने हुए सामानों के व्यवसाय और निर्यात में विशेष रूप से प्रसिद्ध थे। बंगाल के माल की उत्तमता की प्रशंसा अमीर खुसरो तथा विदेशी यात्रियों ने मुक्त कंठ से की है। इन विदेशी यात्रियों के नाम इस प्रकार हैं- जो 1406 ई. में बंगाल आया था; बार्थेमा, जो सोलहवीं सदी के प्रारम्भिक भाग (1503-1508 ई.) में भारत आया था; तथा बारबोसा, जो यहाँ 1518 ई. के लगभग आया था।\nइस युग में भारत के आंतरिक व्यापार का परिमाण बड़ा था। केवल राज्य के एकाधिकार अथवा कठोर प्रशासनिक नियंत्रण के कारण यह कभी-कभी निष्फल हो जाता था। उसका बाह्य जगत् के साथ व्यापारिक सम्बन्ध भी ध्यान देने योग्य है, समुद्र-मार्ग से उसका व्यापारिक सम्बन्ध यूरोप के दूरस्थ क्षेत्रों, मलय द्वीप-पुंज तथा चीन एवं प्रशान्त महासागर के अन्य देशों के साथ था। स्थल-मार्गों से उसका संबंध मध्य एशिया, अफगानिस्तान, फारस, तिब्बत और भूटान के साथ था। मसालिकुल-अवसर का लेखक लिखता है, सभी देशों के व्यापारी भारत से शुद्ध सोना ले जाने से कभी नहीं चूकते तथा उसके साथ ही जडीबूटियों गोंद के सामान ले जाते हैं। मुख्य आयात थे धनी वर्ग के लिए विलास की वस्तुएँ, घोडे एवं खच्चर। मुख्य निर्यात थे कृषि-सम्बन्धी माल की किस्में गौर बुने हुए सामान। कम महत्त्वपूर्ण निर्यात थे सफेद मिलावटी धातु, अफीम, नील की टिकिया आदि। फारस की खाड़ी के चारों ओर के कुछ देश अपने भोजन की आपूर्ति के लिए भारत पर पूर्णतः निर्भर थे। उस समय भारत के निर्यात व्यापार के लिए मुख्यत: बंगाल तथा गुजरात के बन्दरगाह प्रयुक्त होते थे। बर्थोमा ने बंगाल को रुई, अदरक, चीनी अन्न तथा हर प्रकार के मांस के लिए संसार का सबसे अधिक समृद्ध देश समझा जाता था।\nसम्पूर्ण युग में वस्तुओं के मूल्य एक से नहीं थे। दुर्भिक्ष तथा अभाव के समय में ये असाधारण रूप से बढ़ जाते थे, पर अत्याधिक उत्पादन के समय में बहुत घट जाते थे। इस प्रकार मुहम्मद बिन तुगलक के राज्यकाल में भीषण दुर्भिक्षों के कारण अनाज का मूल्य सोलह तथा सत्रह जीतल प्रति सेर हो गया तथा बहुत से लोग भूख से मर गये। सिंध पर फ़िरोज शाह के द्वितीय आक्रमण के बाद उस प्रान्त में इसके फलस्वरूप हुए अभाव के कारण अन्न का मूल्य प्रति पसेरी (पाँच सेर) आठ और दस जीतल तथा दलहन का चार और पाँच टंका प्रतिमन अथवा क्रमश: 6.4 और 8 जीतल प्रति सेर हो गया। फिर इब्राहिम लोदी के राज्य-काल में मूल्य बहुत ही कम थे। एक बहलोली से, जिसका मूल्य 1.6 जीतल के बराबर था, दस मन अनाज, पाँच सेर तेल तथा दस गज मोआ कपड़ा खरीदा जा सकता था। अलाउद्दीन के राज्य-काल के मूल्य स्वाभाविक समझे गये हैं। ये थे (प्रतिमन के हिसाब से)- गेहूँ-साढ़े सात जीतल, जौ-चार जीतल, धान अथवा चावल-पाँच जीतल, दहलन-पाँच जीतल, मसूर-तीन जीतल, चीनी (सफेद)-सौ जीतल, चीनी (मुलायम-साठ जीतल, भेड़ का मांस-दस जीतल तथा घी-सोलह जीत)। दिल्ली की मलमल सत्रह टके में एक टुकड़े के हिसाब से आती थी और अलीगढ़ की छ: टके में एक। प्रत्येक मोटे कम्बल का मूल्य छ: जीतल था तथा प्रत्येक महीन कम्बल का छत्तीस जीतल था। अलाउद्दीन, मुहम्मद बिन तुगलक तथा फीरोज शाह के राज्यकालों के सामनों के मूल्यों की तुलना करने पर हम पाते है कि साधारणत: द्वितीय सुल्तान के राज्य-काल में ये बढ़ गये थे पर फीरोज शाह के राज्य काल में ये फिर घटकर अलाउद्दीन के राज्य-काल की पुरानी सतह पर चले आये। सामान्यतः दोआब, प्रदेश तथा प्रान्तों में भोजन तथा वस्तुएँ सस्ती थीं। इब्नबतूता लिखता है कि ऐसा देश नहीं देखा था, जहाँ वस्तुएँ बंगाल से अधिक हों। तीन मनुष्यों के एक परिवार के वार्षिक खर्च के लिए यहाँ आठ दिरहम काफी थे। पर हम लोगों के पास उस जमाने के किसी भारतीय की औसत आय तथा जीवन-व्यय काटने का कोई साधन नहीं है। और भी, हमें इस पर ध्यान देना आवश्यक है कि देश-विशेष रूप से बंगाल-मुद्रा का असाधारण अभाव झेलता रहा। अत: यह निश्चित करना एक तौर से कठिन है कि उस समय में प्रचलित वस्तुओं के कम मूल्यों से लोग कहाँ तक लाभान्वित हुए।\nसमाज के विभिन्न-वगों के रहने के स्तर के सम्बन्ध में यह जान लेना आवश्यक है कि धनी वर्गों तथा कृषकों की जीवन-शैली में लगभग धरती और पाताल का फर्क था। जबकि शासक-वर्ग तथा अधिकारी-वर्ग संपत्ति और विलास में हिलकोरे लेते थे, भूमि जीतने वालों की रहन-सहन का स्तर बहुत नीचा था। कर का बोझ उन पर बहुत अधिक रहा होगा तथा उनकी दशा दुर्भिक्ष के समय दयनीय हो जाती थी, जब उन तक पर्याप्त सहायता के साधन नहीं पहुँचाये जा सकते थे। अमीर खुसरो का यह कथन् मृहत्त्वपूर्ण है कि- राजमुकुट का प्रत्येक मोती दरिद्र किसान के अश्रुपूर्ण नेत्रों से गिरे हुए रक्तबिन्दु का ठोस रूप है। बाबर, जो भारतीय ग्रामीण जनों की अत्यल्प आवश्यकताओं से चकित हुआ था, लिखता है- लोग जहाँ वर्षों से रहते आये हैं, वहाँ से लगभग डेढ़ दिनों में बिलकुल गायब हो जाते हैं। इस प्रकार मध्यकालीन भारत के कृषक अपने आधुनिक काल के वंशजों से अधिक सम्पन्न नहीं मालूम पड़ते। पर आज के मापदंडों से विचार करने पर उनकी आवश्यकताएँ कम थीं। गाँव आर्थिक क्षेत्र में स्वत: पूर्ण थे, अत: ग्रामीण जनता की साधारण आवश्यकताएँ स्थानीय रूप से उनके संतोषानुकूल पूरी हो जाती थीं। और भी, राजधानी की राजनैतिक क्रान्तियों तथा षड्यंत्रों के बावजूद गाँववाले बिलकुल बेफिक्री के साथ अपने साधारण जीवन-व्यापार चलाते थे। दरबार की राजनीति ग्रामजीवन की सीधी गति में कभी बाधा नहीं देती थी।\nइक्ता एक अरबी शब्द है। निजामुलमुल्क तुसी के रियासतनामा में इक्ता को परिभाषित किया गया है। गोरी की विजय के बाद उत्तर भारत में इक्ता व्यवस्था स्थापित हुई। मोहम्मद गोरी ने 1191 ई. में ऐबक को हाँसी का इक्ता प्रदान किया। उसी ने मलिक नसीरुद्दीन को कच्छ का प्रदेश इक्ता के रूप में प्रदान किया। माना जाता है कि इल्तुतमिश ने मुल्तान से लेकर लखनौती तक का क्षेत्र इक्ता के रूप में विभाजित कर दिया। इक्ता की दो श्रेणियाँ होती थीं। पहला, खालसा के बाहर प्रांतीय स्तर की इक्ता तथा दूसरा, कुछ गाँवों के रूप में छोटी इक्ता। गाँव के रूप में छोटी इक्ता खालसा का ही एक अंग होती थी।\nइक्तादार और सुल्तान के सम्बन्ध परिस्थिति पर निर्भर करते थे। अर्थात् इक्तादारों की स्थिति तीन प्रकार की हो सकती थी। प्रथम प्रकार के इक्तादार वे थे जिन्हें जीते हुये प्रदेश में सुल्तान के द्वारा नियुक्त किया जाता था। दूसरे प्रकार के इक्तादार वे थे जो अद्धविजित क्षेत्र में नियुक्त किये जाते थे और उन्हें उस क्षेत्र को पुन: जीतना होता था। ऐसे इक्तादारों पर सुल्तान की पकड़ अपेक्षाकृत कम होती थी और तीसरे प्रकार के इक्तादार वे होते थे जो ऐसी भूमि पर इक्तादार नियुक्त किये जाते थे जो अभी तक जीता नहीं गया होता था और वैसे इक्तादार व्यवहारिक रूप से स्वतंत्र होते थे।\nइक्ता के प्रशासक मुक्ति या वलि कहलाते थे। ये सम्बन्धित क्षेत्र में भू-राजस्व का संग्रह करते थे और उस क्षेत्र का प्रशासन देखते थे। इनसे अपेक्षा की जाती थी कि प्रशासनिक खर्च और वेतन को पूरा करने के पश्चात् जो शेष रकम बचती है उसे वे केन्द्रीय खजाने में भेज दें और ऐसी रकम फवाजिल कहलाती थी। समय-समय पर कुछ के सुल्तानों द्वारा इक्तादारों पर नियंत्रण स्थापित करने की कोशिश की गयी। सुल्तान और मुक्ति का परस्पर सम्बन्ध परिस्थितियों पर निर्भर करता था। सैद्धांतिक रूप में मुक्ति या वाली का पद व्शानुगत नहीं होता था और साथ ही हस्तांतरणीय होता था। बलबन ने मुक्ति को नियंत्रित करने के लिए इक्ता में ख्वाजा नामक अधिकारी को नियुक्ति किया, वह इक्ता की आमदनी का आकलन करता था। अलाउद्दीन खिल्जी ने इक्तादारों के स्थानांतरण पर बल दिया ताकि निहित स्वार्थ पैदा नहीं हो सके। उसने इक्ता में नौकरशाही के हस्तक्षेप को बढ़ा दिया। इसके अतिरिक्त दीवान-ए-बजारत को यह अधिकार दिया गया की वह प्रत्येक इक्ता की आमदनी का निश्चित अनुमान लगाए। इक्ता के राजस्व में से इक्तादार की व्यक्तिगत आय तथा उसके अधीन रखे गए सैनिकों के वेतन में स्पष्ट विभाजन किया गया और ऐसा गयासुद्दीन तुगलक ने किया। मुहम्मद बिन तुगलक ने एक ऐसा कदम उठाया। उसने भू-राजस्व संग्रह और प्रशासन के कार्यों का विभाजन कर दिया। अब मुक्ति के अतिरिक्त एक और अमीर नियुक्त किया गया। वह प्रशासन का कार्य देखता था।\nइक्ता के आय-व्यय के निरीक्षण के लिये एक आमील नामक अधिकारी भी नियुक्त होने लगा। मुहम्मद बिन तुगलक ने इक्ता के सैनिकों का वेतन भी केन्द्रीय खजाने से देने का प्रावधान किया ताकि भ्रष्टाचार को रोका जा सके। उसके इस कदम के विरुद्ध तीव्र प्रतिक्रिया हुयी और यही वजह है की उसके काल में इतने विद्रोह हुए। फिरोज तुगलक ने बिन मुहम्मद की नीति को उलट दिया और इक्तादार के पद को वंशानुगत बना दिया। फिरोज तुगलक सैनिकों के वेतन के बदले उन्हें गाँव प्रदान करने लगा और ऐसे गाँव वजह कहलाते थे और वजह को धारण करने वाले की वजहदार कहा जाता था। लोदियों के समय भी स्थिति में सुधार नहीं हुआ। इस काल में इक्तादारों' का स्थानांतरण नहीं हो पाता था।\nखालसा या महरुसा- खालसा भूमि वह भूमि होती थी जिसकी आय सुल्तान के लिए सुरक्षित रखी जाती थी। प्रारंभिक सुल्तानों के समय भटिण्डा और ग्वालियर खालसा भूमि थी। अलाउद्दीन खिल्जी के समय खालसा भूमि का विस्तार हुआ। किन्तु फिरोज तुगलक ने उसकी नीति को उलट दिया। उसके समय खालसा भूमि कम हो गयी।\nकर व्यवस्था- प्रारम्भ में इस्लामी करारोपण पद्धति लागू नहीं हो पायी। सबसे पहले पंजाब में इस्लामी करारोपण पद्धति लागू हुयी थी। अलाउद्दीन खिल्जी से पूर्व दिल्ली एवं आसपास के क्षेत्रों में इस्लामी करारोपण पद्धति शुरू नहीं हुयी थी। आगे चलकर शरियत के मुताबिक चार प्रकार के कर स्थापित हुए-\nधार्मिक कर- जकात, धर्म निरपेक्ष कर-खराज, जजिया और खम्स।\nखराज और उस्र- खराज भूमि कर था। जो हिन्दुओं की भूमि पर लगाया जाता था। सामान्यतः यह उत्पादन के ⅓ से कम नहीं और ½ से अधिक नहीं होना चाहिए था। किन्तु फिरोज तुगलक ने फतुहाते-फिरोजशाही में इसका भाग ⅕ निर्धारित किया है।\nउस्र- यह मुसलमानों की भूमि पर लगाया जाता था। जिस भूमि पर प्राकृतिक रूप से सिंचाई की सुविधा उपलब्ध होती थी उस पर इसकी दर कुल उत्पादक का 1/10 भाग थी। जहाँ राज्य के द्वारा सिंचाई की सुविधा प्रदान की जाती थी, वहाँ इसकी दर कुल उत्पादक का ⅕ भाग होती थी। अगर कोई हिन्दू किसी मुसलमान की जमीन खरीद लेता था तो उसे उस भूमि पर उस्र के बदले खराज देना पड़ता था किन्तु अगर कोई मुसलमान किसी हिन्दू की जमीन खरीदता था तो खराज का परिवर्तन उस्र में नहीं होता था।\nजकात (सदका)- यह धनवान मुसलमानों पर लगाया जाता था इसकी दर उसकी आय का अढ़ाई (2.5) प्रतिशत होती थी। इसका उपयोग धार्मिक कार्यों के लिए होता था।\nजजिया- यह सैनिक सेवा के बदले गैर मुसलमानों पर लगाया जाता था। इसकी दर क्रमश: 48 दिरहम, 24 दिरहम और 12 दिरहम थी। यह प्राय: खराज के साथ लिया जाता था। फिरोज तुगलक ने इसे एक पृथक कर बनाया।\nखम्स- यह युद्ध के लूट के माल पर लगता था। इसमें राज्य का हिस्सा ⅕ भाग और सैनिकों का हिस्सा ⅘ भाग होता था किन्तु अलाउद्दीन खिलजी ने उसे उलट दिया। फिरोज तुगलक ने इसे पुन:व्यवस्थित किया।\nभू-राजस्व व्यवस्था- वास्तव में सल्तनत कालीन भूमि व्यवस्था मुस्लिम विचार धारा और पूर्ण प्रचलित देशी परम्पराओं का मिश्रण थी।\nसामान्यरूप से तुर्कों ने इस्लामी अर्थव्यवस्था संबंधी सिद्धांत को अपनाया। यह व्यवस्था बगदाद के मुख्य काजी अबू याकूब द्वारा लिखित किताब-उल-खराज में लिपिबद्ध है। सल्तनत काल में भूमि निम्नलिखित भागों में विभाजित थी।\nसल्तनत काल में सुल्तान के अधिकार से मुक्त भूमि को मोरलैण्ड ने अनुदान कहा है। यह अनुदान मिल्क (राजा द्वारा प्रदत्त), वक्फ (धर्म सेवा के आधार पर प्राप्त भूमि) ईनाम (पेंशन) होता था।\nसम्पूर्ण साम्राज्य को हम दो भागों में बांट सकते हैं- खराज भूमि और मवास भूमि। खराज भूमि वह थी जिससे नियमित भू-राजस्व प्राप्त होता था और मवास भूमि वह थी जहाँ से भू-राजस्व प्राप्त नहीं होता था। अत: उन क्षेत्रों में सल्तनत की सेना लूट मचाती थी।\nभू-राजस्व (खराज) संग्रह की पद्धति-\nगल्ला बख्शी या बटाई-इसके तीन भाग होते थे-\n1. खेत बटाई- जब खड़ी फसल में राज्य का हिस्सा निर्धारित कर दिया जाता था तो वह खेत बटाई कहलाता था।\n2. लंक बटाई- लंक बटाई में फसल कटने के बाद किन्तु भूसा अलग करने के पहले ही राज्य का हिस्सा निर्धारित कर दिया जाता था।\n3. रास बटाई- इसमें भूसा अलग करने के बाद तैयार अनाज का विभाजन किया जाता था।\nकानकूत- इसमें अनुमान के आधार पर राज्य का हिस्सा निर्धारित किया जाता था।\nमसाहत- मसाहत भूमि माप की पद्धति थी और अलाउद्दीन खिल्जी ने मसाहत को पहली बार अपनाया।\nउसने वफा-ए-विसवा को अपनाया जो माप की ईकाई था। अलाउद्दीन खिलजी ने किसानों से सीधा सम्पर्क स्थापित किया, उसने मध्यस्थ वर्ग का अंत कर दिया। राज्य द्वारा किसानों से सीधे सम्पर्क किये जाने से राजस्व अधिकारियों की संख्या बहुत अधिक बढ़ गयी। ये अधिकारी विभिन्न नामों से पुकारे जाते थे। उदाहरण के लिये- उस्माल, मुतसर्रिफ, मुशरिफ, मुहासिललान, नवीसिन्दगान आदि।\nमोरलैण्ड के अनुसार मध्यस्थ वर्ग में खुत, मुक्कद्दम और चौधरी थे। अलाउद्दीन खिल्जी ने हक-ए-खूती और किस्मत-ए-खूती का अंत कर दिया। कुछ ही समय के बाद राजकीय अधिकारियों में भ्रष्टाचार अत्याधिक बढ़ गया। माना जाता है कि नायब-वजीर शरीफ केनी ने भ्रष्ट अधिकारियों को दण्डित किया।\nहक-ए-खूती- अपने पारिश्रमिक के रूप में इस वसूली का एक अंश प्राप्त करने का हक किसानों से उनकी उपज का कुछ अंश प्राप्त करना।\nग्यासुद्दीन तुगलक द्वारा दो महत्त्वपूर्ण परिवर्तन किए गये- मध्यस्थ वर्ग को उसने हक-ए-खूती का अधिकार तो दे दिया किन्तु किस्मत-ए-खूती का अधिकार नहीं दिया। साथ ही उन्हें गृहकर और चराई कर से मुक्त कर दिया गया। ग्यासुद्दीन तुगलक ने भूमि को मापने की व्यवस्था भी जारी रखी परन्तु साथ ही अवलोकन और वास्तविक उपज (बर-हुक्म हासिल) के अधार पर भी कर का निर्धारण जारी रखा। वस्तुत: अलाउद्दीन खिल्जी के काल में कर-प्रणाली का आधारभूत सिद्धांत यह था कि सबल वर्ग का बोझ निर्बल वर्ग पर नहीं पड़ना चाहिये।\nमुहम्मद बिन तुगलक के समय भूमि मापने की प्रथा फिर अपना ली गयी। परन्तु स्थिति तब बिगड़ गयी जब अनाज के रूप में वसूली वास्तविक उत्पादन के आधार पर न कर के राज्य द्वारा निर्धारित पैदावार (वफा-ए-फरमानी) के आधार पर की गयी। उसी तरह नगद रूप में वसूली भी बाजार में प्रचलित मूल्य के आधार पर नहीं की गयी वरन् राज्य द्वारा घोषित मूल्य (निख-ए-फरमानी) के आधार पर की गयी। विशेषतः मुहम्मद बिन तुगलक के समय राजस्व वसूली का काम भी ठेकेदारी पर दिया जाने लगा। फसल खराब होने पर भूमि-राजस्व में छूट भी दी जाती थी। मुहम्मद बिन तुगलक के द्वारा किसानों को कृषि ऋण दिया गया जिसे सोनधर (तकाबी ऋण) कहा जाता है।\nसिंचाई- कुएँ सिंचाई के मुख्य साधन थे। मुहम्मद बिन तुगलक ने कुओं की खुदाई के लिये ऋण प्रदान किये थे। कुओं से सिंचाई के लिए एक नयी तकनीकी इस काल में विकसित हुयी, जिसे गियर प्रणाली कहते हैं। यह साकिया के नाम से जाना जाता था।\n14वीं सदी में नहर सिंचाई विकसित हुई। सम्भवत: मध्य एशिया के प्रभाव से इसका विकास हुआ। ग्यासुद्दीन तुगलक प्रथम सुल्तान था जिसने नहर का निर्माण कराया। फिरोज तुगलक ने कई नहरें निर्मित कराई। उसने यमुना नदी से राजवाह और उलूग खानी नामक नहर निकलवायी। उसने सतलज नदी से फिरोजशाही नामक नहर निकलवायी। उसने एक नहर घग्गर नदी से और दूसरी काली नदी से निकलवायी। फिरोज तुगलक प्रथम सुल्तान था जिसने सिंचाई कर प्रारंभ किया। उसके द्वारा लगाया गया सिंचाई कर हक-ए-शर्व के नाम से जाना जाता था और वह कुल उपज का 10 प्रतिशत होता था।\nसल्तनत काल में रबी और खरीफ दोनों फसलें उगाई जाती थीं। इब्नबतूता ने दिल्ली के आसपास दोनों प्रकार की फसलों की चर्चा की है। ठक्करफेरू ने, जो अलाउद्दीन खिलजी के अधीन एक अधिकारी था, 25 प्रकार की फसलों के नाम गिनाये हैं। किन्तु आश्चर्य की बात है कि उसने नील और पोस्त की चर्चा नहीं की है।\n14वीं और 15वीं सदी में पहली बार मलबरी रेशम कीट पालन प्रारंभ हुआ। इस काल में कलम लगाने की प्रथा प्रचलित नहीं थी।\nकृषि सम्बन्ध- उस समय किसानों को भूमि पर स्वामित्व नहीं था। भूमि की अधिकता थी इसलिये भूमि स्वामित्व के प्रति अधिक सजगता नहीं थी। सबसे छोटे किसान बलाहार कहलाते थे। धनी किसान के वर्ग में खुत, मुकद्दम और चौधरी आते थे। ग्रामीण क्षेत्र में सबसे ऊपर राजा, रणका और रावत होते थे। इन्होंने प्रारम्भिक दिल्ली सुल्तानों का कडा विरोध किया।\nतुर्कों के द्वारा लाये गये कुछ महत्त्वपूर्ण तकनीक थीं-\nचरखा- यह 13वीं-14वीं सदी में लाया गया। 1350 ई. की कृति फुतुह-उस सलातीन में इसकी चर्चा की गयी है।\nकरघा- मिफताह-उल-फुजाला में करघा का चित्र मिलता है।\nचूना और गारा का प्रयोग और कागज व जिल्दसाजी का विकास।\nस्थापत्य में मेहराब का प्रयोग व वैज्ञानिक रूप से बने हुए गुम्बदों का प्रयोग।\nरकाब, नाल और बारुद का प्रयोग।\nकलई का प्रयोग।\nआसवन विधि का विकास।\nनाविकों के द्वारा कुतुबनुमा का प्रयोग।\nवाणिज्य-व्यापार और नगर\nइरफान हबीब दिल्ली सल्तनत काल को तृतीय नगरीकरण की शुरुआत का काल मानते हैं। वे मानते है कि इस काल में एक शहरी क्रांति हुयी। वस्तुत: मुसलमानों की जनसंख्या कम थी और वे मुख्यत: इक्ता के मुख्यालय और राजधानी में बसने लगे। राजा के महल के आसपास ही सैनिक शिविर भी स्थापित किये जाने लगे। दूसरे सल्तनत काल की भू-राजस्व नीति ने प्रेरित व्यापार को जन्म दिया। इस काल में विलासिता के क्षेत्र में रेशम के कपड़ों का उत्पादन शुरू हुआ। ईरान से कालीन बनाने की कला आयी। कागज और जिल्दसाजी की पद्धति भी विकसित हुयी। व्यापक पैमाने पर निर्माण कार्य हुआ जिससे कुछ लोगों को रोजगार मिला। बरनी के अनुसार, अलाउद्दीन खिलजी के अधीन 70000 कारीगर काम करते थे। इसके परिणाम स्वरूप कुछ नगरों का विकास हुआ। इब्नबतूता दिल्ली को पूर्वी इस्लामी दुनिया का सबसे बड़ा शहर मानता है। पूरब में कड़ा और लखनौती, उत्तर पश्चिम में लाहौर और मुल्तान, पश्चिम में अन्हिलवाड़ा और कैम्बे महत्त्वपूर्ण नगर के रूप में विकसित हुये।\nबंगाल और गुजरात के नगर अच्छे किस्म के वस्त्रों के लिये प्रसिद्ध थे। गुजरात के कैम्बे सूती वस्त्र, सोना और चाँदी के काम के लिये प्रसिद्ध थे। बंगाल का सोनारगाँव कच्चे रेशम एवं महीन सूती वस्त्र (मलमल) के लिये प्रसिद्ध था। भारत उत्तम श्रेणी का वस्त्र (अतलस), शीशे का सामान और घोड़े पश्चिम एशिया से मंगवाता था। चीन से कच्चे रेशम एवं चीनी मिट्टी के बर्तन मंगवाये जाते थे।\nसल्तनत कालीन ग्रंथों में कारवानी या नायक और मुल्तानी व्यापारियों की चर्चा मिलती है। कारवानी अनाज के व्यापारी थे और मुल्तानी व्यापारी दूरस्थ व्यापार से जुड़े हुये थे। व्यापार में दलालों की भी महत्त्वपूर्ण भूमिका थी। बरनी ने दलालों को बाजार का स्वामी (हाकिमान बाजार) कहा है। फिरोज तुगलक ने दलालों पर लगाये जाने वाला कर दलालात-ए-बजाराहा समाप्त कर दिया। सर्राफ नामक व्यापारी मुद्रा विनिमय एवं हुण्डी से जुड़े हुये थे।\nमुद्रा व्यवस्था- सल्तनत काल से पूर्व शुद्ध चाँदी की कमी श्री। गोरी शासकों ने चाँदीयुक्त ताँबे के सिक्के जारी किये। सिक्के पर देवी लक्ष्मी, बैल तथा घुड़सवारों की आकृति बनायी जाती थी। शासकों का नाम नागरीलिपी में लिखा जाता था। इन सिक्कों को देहलीवाला कहा जाता था। इल्तुतमिश ने पहली बार सिक्के का मानकीकरण किया। उसने सोने और चाँदी के टके और ताँबे के जीतल जारी किए। उस समय सोने और चाँदी का अनुपात 1:10 तथा सल्तनत के टकसालों द्वारा सामान्य तौर पर तीन धातुओं के सिक्के निर्मित किये जाते थे, सोना चाँदी और बिलन (चाँदी व ताँबे का मिश्रण)।\nबरनी ने दो अन्य सिक्के दांग और दिरहम की चर्चा की है। एक चाँदी का टका-48 जीतल-192 दाँग-490 दिरम या दिरहम।\nदेवगिरी की विजय से पूर्व बंगाल द्वारा सोना और चाँदी प्रेषित किया जाता था। 13वीं शताब्दी के दौरान सिक्के की ढलायी का यही स्त्रोत था। अलाउद्दीन खिल्जी के समय चाँदी की मुद्रायें प्रमुख होती थीं। ग्यासुद्दीन तुगलक के काल में सोने एवं बिलन की तुलना में चाँदी के सिक्के कम मिलते है और फिरोज तुगलक के अधीन चाँदी के सिक्के लुप्त हो गये। 15वीं शताब्दी में बिलन सिक्के ही प्रभावी रहे क्योंकि लोदी शासकों के द्वारा अन्य सिक्के नहीं जारी किये गए।\nसुल्तानों तथा सरदारों के लिए दास-दासियाँ रखना आम बात थी। राजकीय दासों (बन्दगाने-खास) की संख्या प्राय: अधिक रहा करती थी। अलाउद्दीन के पचास हजार दास थे और इनकी संख्या फीरोजशाह के अधीन दो लाख तक पहुँच गयी। उनके स्वामी उनका बहुत ख्याल किया करते थे, क्योंकि वे सेवा तथा कभी-कभी आर्थिक लाभ के एक उपयोगी साधन थे। सुल्तान प्राय: कुछ समय के बाद अपने दासों को मुक्त कर देते थे। कुछ दास अपने गुण एवं योग्यता के कारण राजनैतिक तथा सामाजिक ख्याति को प्राप्त हुए। भारतीय दासो में आसाम के दास अपने मजबूत शारीरिक गठन के कारण सबसे अधिक पसन्द किये जाते थे। भारतीय दास तो बड़ी संख्या में थे ही, चीन, तुर्किस्तान तथा फारस-जैसे अन्य देशों से भी दास-दासियों का आयात होता था। युद्धों की गति तथा दुर्भिक्षों के अनुसार, दासों के मूल्य घटते-बढ़ते रहते थे। दासत्व की संस्था से शासकों तथा सरदारों के कुछ मतलब सिद्ध हुए होंगे। परन्तु साथ ही इसके कुछ विषम सामाजिक परिणाम भी हुए। वास्तव में यह संस्था अप्रगतिशीलता की छाप तथा सामाजिक जीवन की एक अस्वस्थ विशेषता थी।\nस्त्रियों का अपने पतियों अथवा अन्य पुरुष सम्बन्धियों पर निर्भर रहना, हिन्दुओं तथा मुसलमानों के सामाजिक जीवन की एक प्रमुख विशेषता थी। पर उनका प्रतिष्ठापूर्ण स्थान था। तथा दाम्पत्य-जीवन में उनसे दृढ़ स्वामिभक्ति की आशा की जाती थी। वे साधारणत: अपने घरों में अलग होकर रहती थीं। गुजरात के कुछ तटवर्ती नगरों को छोड़कर सर्वत्र पर्दा-प्रथा हिन्दू तथा मुसलमान दोनों में बहुत बढ़ गयीं। इसका प्रमुख कारण यह था कि विदेशी आक्रमणकारियों- विशेषत: मंगोलों के हमलों से इस युग में साधरणतया असुरक्षा की भावना फैल गयी थी। स्त्रियों की संस्कृति उनके वर्गों के अनुसार भिन्न थी। जबकि साधारण ग्रामीण स्त्रियाँ अपने घरेलू कामों में व्यस्त थीं, उच्चतर वर्ग की कुछ स्त्रियाँ कलाएँ तथा विज्ञान सीखती थीं। रूपमती तथा पद्यावती शिक्षित स्त्रियों के अच्छे उदाहरण हैं। लड़का और लड़की दोनों का विवाह कम उम्र में हो जाता था। कुछ वर्गों में सती-प्रथा बहुत प्रचलित थी। इब्नबतूता के लेखानुसार विधवा के जलने से पहले दिल्ली के सुल्तान से एक प्रकार का अनुमति-पत्र प्राप्त कर लेना पड़ता था। यद्यपि सामाजिक जीवन का साधारण स्तर ऊंचा था, जिसमें दानशीलता तथा अन्य गुण विद्यमान थे, तथापि मदिरा तथा स्त्रियों की इच्छा से सम्बन्धित कुछ पाप कर्म भी प्रचलित थे।\n← दिल्ली सल्तनत की शासन-प्रणाली Delhi Sultanate Regime\nभारत पर मुस्लिम आक्रमण के सामाजिक और सांस्कृतिक प्रभाव Social And Cultural Impact of Muslim Invasion on India →


देश में 80 रुपये/किलो तक बिक रहा है प्‍याज, नहीं हुआ एक्‍शन तो 120 रु तक जा सकते हैं भाव - The Financial Express\nदेश में 80 रुपये/किलो तक बिक रहा है प्‍याज, नहीं हुआ एक्‍शन तो 120 रु तक जा सकते हैं भाव\nदिल्ली में बीते एक हफ्ते में प्याज का खुदरा कीमत में 45 फीसदी की बढ़ोतरी दर्ज की गई है.\nFE OnlineNovember 6, 2019 4:01 PM\nदेशभर में प्याज की कीमतें अब उपभोक्ताओं के आंसू निकालने लगे हैं. राजधानी दिल्ली में खुदरा भाव 80 रुपये प्रति किलो पर पहुंच गए हैं. कई जगहों पर यह 100 रुपये में भी बेची जा रही है. यह आलम तब है जब सरकार की तरफ से आपूर्ति बढ़ाने और कीमतों को नियंत्रण रखने के कदम उठाए जा रहे हैं. अकेले दिल्ली में बीते एक हफ्ते में प्याज का खुदरा कीमत में 45 फीसदी की बढ़ोतरी दर्ज की गई है.\nएएनआई के अनुसार भोपाल में एक सब्जी विक्रेता का कहना है कि बारिश से फसल तबाह हो गई है. हम 80 रुपये प्रति किलो प्याज बेच रहे हैं और जल्द ही भाव 120 रुपये प्रति किलो तक जा सकते हैं.\nउधर, प्याज की बढ़ती कीमतों पर केंद्र सरकार अब ज्यादा सतर्क हो गई है. बुधवार को उपभोक्ता मामलों के मंत्री रामविलास पासवान ने आश्वस्त किया कि आने वाले दिनों में दाम कम होंगे. पासवान का कहना है कि डिमांड बढ़ने और सप्लाई कम होने से कीमतों में जोरदार तेजी आई है.\nपिछले साल से तीन गुना बढ़े दाम\nसरकारी आंकड़ों के मुताबिक , एक अक्टूबर को प्याज का भाव 55 रुपये किलो था. महाराष्ट्र जैसे प्याज उत्पादक राज्यों में भारी बारिश के बाद इस सब्जी की आपूर्ति पर असर पड़ा है. इससे राष्ट्रीय राजधानी दिल्ली में प्याज की कीमतें आसमान छू रही हैं. आकंड़ों के मुताबिक, प्याज की कीमतों में पिछले साल की तुलना में करीब तीन गुना वृद्धि हुई है. नवंबर 2018 में खुदरा बाजार में प्याज का भाव 30-35 रुपये किलो था.\nदेशभर में प्याज कर रहा परेशान\nदिल्ली ही नहीं बल्कि देशभर के अन्य क्षेत्रों में भी प्याज की कीमतें बहुत अधिक हैं. हालांकि, दिल्ली में प्याज “राजनीतिक रूप से संवेदनशील” वस्तु रही है. उपभोक्ता मामले के मंत्रालय के एक वरिष्ठ अधिकारी ने को बताया, “आने वाले दिनों में प्याज के दाम में नरमी आ सकती है क्योंकि महाराष्ट्र, राजस्थान और कर्नाटक में नई फसल की आवक शुरू हो गई है. हालांकि, बेमौसम बारिश की वजह से इन्हें उपभोक्ता क्षेत्रों तक लाने में दिक्कत हो रही है.”\nबफर स्टॉक से हो रही आपूर्ति\nसहकारी संस्था नेफेड के बफर स्टॉक से आपूर्ति करने से दिल्ली में प्याज की उपलब्धता सुधर रही है. अधिकारी ने कहा कि मदर डेयरी दिल्ली-एनसीआर में 400 से अधिक सफल बिक्री केन्द्रों के माध्यम से बफर स्टॉक से 24.90 रुपये प्रति किलोग्राम की दर से प्याज बेच रही है. हालांकि, कुछ केंद्रों पर प्याज का स्टॉक खत्म हो गया है और ग्राहकों को निराश होकर लौटना पड़ रहा है.\nईरान समेत4देशों से होगा आयात\nइस बीच, केंद्र सरकार ने अफगानिस्तान, मिस्त्र, तुर्की और ईरान से प्याज के निजी आयात की सुविधा देने का फैसला किया है. अधिकारी ने कहा कि निजी व्यापारियों ने सरकार को बताया कि आयातित प्याज के 80 कंटेनर भारतीय बंदरगाहों पर पहुंच चुके हैं और 100 कंटेनरों को समुद्री मार्ग से भारत भेजा जा सकता है.\nवहीं, दो अंतर-मंत्रालयीय टीमों को 6-7 नवंबर को कर्नाटक और राजस्थान में भेजा जाएगा ताकि प्याज की आपूर्ति का जायजा लिया जा सके तथा दिल्ली-एनसीआर सहित उपभोगकर्ता क्षेत्रों में आपूर्ति को प्रोत्साहित किया जा सके. दिल्ली सरकार को कर्नाटक और राजस्थान जाने वाले अधिकारियों की अंतर-मंत्रालयी टीम के साथ जाने की भी सलाह दी गई है.


रणनीतिकारों की चूक और उलझन में कांग्रेस | PoliTalks News\nहोम सियासत तीखी बात रणनीतिकारों की चूक और उलझन में कांग्रेस\nरणनीतिकारों की चूक और उलझन में कांग्रेस\nकांग्रेस के रणनीतिकार हर दिन एक नई समस्या से निबटने में जूझते जा रहे हैं, बार-बार बदलती जा रही रणनीति के कारण कांग्रेस और गहलोत सरकार सवालों के घेरे में आने के साथ-साथ रणनीतिक तौर पर कमजोर पड़ रही है\nPolitalks.News/Rajasthan. अब सवाल खड़ा हो रहा है कि क्या अशोक गहलोत सरकार के रणनीतिकारों की जल्दबाजी के कारण सियासी संकट के समय बाजी पूरी तरह उलझ गई. भले ही मुख्यमंत्री गहलोत संख्या बल के हिसाब से मजबूत हैं, लेकिन रणनीति के तौर पर पायलट ज्यादा मजबूत साबित हो रहे हैं.\nइसे समझना बहुत जरूरी है, कि घटनाक्रम की शुरूआत में हुआ क्या जिसके कारण यह सियासी घमासान 17 दिन चल गया और अभी कितने दिन चलेगा, कुछ कह नहीं सकते. लेकिन एक बात तो साफ हो चुकी है कि गहलोत सरकार के वो सारे दाव जो बहुत मजबूत नजर आ रहे थे, एक के बाद एक कमजोर पड़ते गए.\nदरअसल, जिस रोज पायलट खेमा मुख्यमंत्री अशोक गहलोत को चुनौती देकर मानेसर पहुंचा. उसी दिन से मीडिया बयानबाजी के अलावा ऐसा कुछ नहीं हुआ कि पायलट से मिलकर उस पर विस्तृत चर्चा की जाए. असल में मुख्यमंत्री गहलोत के पास सरकार के बहुमत का नंबर गेम पूरा है. इसलिए कांग्रेस के राष्ट्रीय नेताओं में एक आम राय बन गई कि पायलट यहां राजस्थान में मध्य प्रदेश की तर्ज पर सरकार नहीं गिरा सकते हैं. यही कारण रहा कि कांग्रेस नेताओं ने सारा ध्यान सरकार के समर्थन कर रहे विधायकों को एकजुट रखने पर ही लगा दिया.\nयह भी पढ़ें: प्रजातंत्र का अपहरण दिल्ली दरबार की दासी बनाना चाहती हैं ताकतें, बहुमत की सरेआम हो रही है हत्या- कांग्रेस\nइसी बीच पार्टी ने विधायक दल की एक बैठक बुलाकर व्हिप जारी कर दिया. उसके बाद एक विधायक दल की बैठक और बुला ली गई. दो बैठकें बुलाने के बाद पार्टी ने स्पीकर के यहां याचिका लगाकर पायलट सहित 18 विधायकों को नोटिस जारी करवा दिए.\nअब यहां बड़ा कानूनी पेच फंस गया. नोटिस की संवैधानिकता को चुनौती देते हुए पायलट खेमा हाईकोर्ट पहुंच गया. नोटिस की टाइमिंग और स्पीकर के क्षेत्राधिकार को लेकर कई तरह के सवाल हाईकोर्ट के सामने आए. इन सभी पर हाईकोर्ट की डिविजन बैंच ने तीन दिन तक चर्चा करके निर्णय को 24 जुलाई तक के लिए सुरक्षित रख लिया. हाईकोर्ट ने कहा कि निर्णय आने तक स्पीकर 19 विधायकों को लेकर कोई कार्रवाई नहीं करें.\nयहां एक बार फिर से कांग्रेस के रणनीतिकारो से भारी चूक हो गई. स्पीकर हाईकोर्ट के आदेश को चुनौती देते हुए सुप्रीम कोर्ट पहुंच गए. सुप्रीम कोर्ट ने सोमवार से मामले में विस्तृत सुनवाई का निर्णय किया. इधर हाईकोर्ट ने मामले में स्टे सुना दिया. कुल मिलाकर कानूनी पेचीदगियां बढ़ती चली गई. कांग्रेस का संकट हर एक दिन किसी न किसी रूप में बढ़ता चला गया.\nयह भी पढ़ें: राजभवन में पहुंचा बहुमत, नारे लगाए तानाशाही नहीं चलेगी, नहीं चलेगी, लोकतंत्र के हत्यारों का नाश हो, नाश हो\nअब जब सोमवार को स्पीकर की याचिका पर सुनवाई होनी थी तो कांग्रेस के रणनीतिकारों ने याचिका को वापस ले लिया. सुप्रीम कोर्ट ने इसे स्वीकार कर लिया. इसका क्या मतलब हुआ, इसका मतलब यह हुआ कि कांग्रेस के रणनीतिकार आगे बनने वाली परिस्थितियों का आकलन करने में असफल रहे.\nहोना क्या चाहिए था\nजो कांग्रेस अब करना चाहती है, वह काम पहले दिन करना चाहिए था. जब मुख्यमंत्री गहलोत के पास बहुमत साबित करने का पूरा संख्या बल था तो राज्यपाल के पास जाकर पहले ही दिन सत्र बुलाने की मांग करनी चाहिए थी. नियमानुसार केबिनेट के निर्णय के बाद राज्यपाल सत्र बुलाने के लिए बाध्य हैं. लेकिन इसके भी कुछ नियम है. इसमें सत्र बुलाने से पहले 21 दिन के समय का प्रावधान है. गहलोत सरकार को उसी नीति पर काम करना चाहिए था. वैसे भी सारी भागादौड़ी में 18 दिन तो हो ही चुके हैं. संवैधानिक नियमों से राज्यपाल को 21 दिन की अवधि पर केबिनेट के निर्णय के अनुसार सत्र बुलाना पड़ता.\nजब राज्यपाल सत्र बुलाते तो बिल लाने के आधार पर कांग्रेस पार्टी व्हिप जारी करती. जो पार्टी ने सबसे पहले सीएम आवास और होटल में हुई बैठक के दौरान किया, जो कि विशेषज्ञों के अनुसार प्रभावी नहीं है. क्योंकि कोई पार्टी व्हिप सदन से जुड़ी किसी चर्चा, बिल या बहुमत के समय ही व्हिप जारी कर सकती है. उसी आधार पर पार्टी व्हिप प्रभावी होता है. इसके आधार पर ही किसी विधायक को अयोग्य ठहराया जा सकता है. यही नहीं, कांग्रेस मुख्य सचेतक महेश जोशी की शिकायत पर स्पीकर की ओर से कुछ ही घंटों में सचिन पायलट समेत 18 विधायकों को नोटिस देकर3दिन में जवाब मांगा गया. इससे स्पीकर की भूमिका पर भी सवाल उठ गए.\nयह भी पढ़ें: मुख्यमंत्री गहलोत और राज्यपाल के बीच का टकराव कहीं राष्ट्रपति शासन की ओर कदम तो नहीं!\nउधर, बीजेपी विधायक मदन दिलावर ने बीएसपी के6विधायकों के कांग्रेस में विलय के मामले में स्पीकर के यहां4महीने पहले एक याचिका लगाई थी. दिलावर का कहना है कि उनकी याचिका पर स्पीकर की ओर से कोई कार्रवाई नहीं की गई और ना ही उन्हें अवगत कराया गया. अब यह मामला भी हाईकोर्ट पहुंच गया. हालांकि मदन दिलावर की याचिका पर हाईकोर्ट ने सुनवाई करते हुए स्पीकर से इस सम्बन्ध में लिए गए निर्णय की जानकारी मांगी और सुनवाई के बाद यह याचिका खारिज कर दी गई. इसमें हाइकोर्ट ने यह आधार माना कि विधानसभा अध्यक्ष ने 24 जुलाई को ही दिलावर की याचिका को खारिज कर दिया है. अब मदन दिलावर स्पीकर द्वारा याचिका को खारिज करने के खिलाफ हाइकोर्ट में याचिका दाखिल करने जा रहे हैं.\nवहीं स्वभाव के विपरीत मुख्यमंत्री अशोक गहलोत के आक्रमक रवैये के कारण राज्यपाल से भी टकराव उतपन्न हो गया. गहलोत सरकार ने राज्यपाल से सत्र बुलाने की मांग करने के बाद दो दिन का भी इंतजार नहीं किया और मुख्यमंत्री गहलोत विधायकों को लेकर राज्यपाल के निवास स्थान राजभवन पहुंच गए. वहां राजभवन में नारेबाजी हुई जिससे राज्यपाल आहत हुए. वहीं इससे पहले मुख्यमंत्री गहलोत राज्यपाल को जनता द्वारा राजभवन को घेरने तक की चेतावनी देने से भी नहीं चुके.\nइससे मौके के ताक में बैठी बीजेपी को बैठे-बिठाए एक और मौका मिल गया और बीजेपी भी मैदान में आ गई. बीजेपी नेताओं ने कहा कि कांग्रेस को राज्यपाल पर दबाव बनाने का कोई अधिकार नहीं है. अब आप कितनी ही सफाई दो कि यह राजनीतिक भाषा है लेकिन इससे जनता में मुख्यमंत्री गहलोत के स्वभाव के विपरीत सन्देश गया.\nइस तरह कांग्रेस के रणनीतिकार हर दिन एक नई समस्या से निबटने में जूझते जा रहे हैं. बार-बार बदलती जा रही रणनीति के कारण कांग्रेस और गहलोत सरकार सवालों के घेरे में आने के साथ-साथ रणनीतिक तौर पर कमजोर पड़ रही है.


J&K: आतंकी बुरहान वानी के मौत पर घाटी में बवाल, 11 की मौत - Inkhabar\nJ&K: आतंकी बुरहान वानी के मौत पर घाटी में बवाल, 11 की मौत\nआतंकी सगंठन हिजबुल मुजाहिद्दीन का कमांडर बुरहान वानी जम्मू-कश्मीर पुलिस ने एनकाउंटर में मारे जाने के बाद श्रीनगर और पुलवामा में अलगावादियों ने जमकर विरोध प्रदर्शन कर रहे हैं. श्रीनगर में जहां लोगों ने पुलिस के खिलाफ नारेबाजी की वहीं पुलवामा में सुरक्षा बलों और प्रदर्शनकारियों के बीच झड़प में 11 लोगों की मौत हो गई है.\nश्रीनगर. आतंकी सगंठन हिजबुल मुजाहिद्दीन का कमांडर बुरहान वानी जम्मू-कश्मीर पुलिस ने एनकाउंटर में मारे जाने के बाद श्रीनगर और पुलवामा में अलगावादियों ने जमकर विरोध प्रदर्शन कर रहे हैं. श्रीनगर में जहां लोगों ने पुलिस के खिलाफ नारेबाजी की वहीं पुलवामा में सुरक्षा बलों और प्रदर्शनकारियों के बीच झड़प में 11 लोगों की मौत हो गई है और 200 लोग जख्मी हो गए हैं.\nरिपोर्ट्स के मुताबिक जम्मू कश्मीर के अलगावादी नेता सैयद अली शाह गिलानी ने सूबे में तीन दिन का बंद का ऐलान किया है. पुलवामा, अनंतनाग और शोपियां में बढ़े तनाव की वजह से कर्फ्यू लगा दिया गया है. गंभीर स्थितियों को देखते हुए बारामुला-काजीगुंड के बीच ट्रेन सेवाएं भी रद्द कर दी गई हैं.\nवहीं राज्य के पूर्व सीएम उमर अब्दुल्ला ने बुरहान के एनकाउंटर को लेकर नया सियासी सवाल खड़ा कर दिया है. उन्होंने ट्विटर पर लिखा है कि बुरहान न तो पहला है और न आखि‍री. युवाओं के बंदूक थामने की समस्या का राजनीतिक हल ढूंढना जरूरी है.